Täna hommikul käisime Unibeti kontoris, mis asus meie hotellist umbes 35-minutilise rongisõidu kaugusel  Wimbledoni linnajaos. Unibeti kontor asub ühe üsnagi tavalise büroohoone neljandal korrusel ning seal töötab umbes 150 inimest; suurem osa neist ühes suures ruumis, kus puuduvad isegi vaheseinad. Ekskursiooni Unibeti kontoris juhatas Kalev ning selle käigus kohtusime ka näiteks Unibeti uute turgude manageri ning suurklientide halduriga, kes on ka PokerNews'i affiliate-manager. Tegemist oli meeldivate ning sõbralike inimestega.